## Zakon o izmjenama i dopunama Zakona o porezu na dohodak

### NN 150/2002 (17.12.2002.), Zakon o izmjenama i dopunama Zakona o porezu na dohodak

# HRVATSKI SABOR

2440

Na teme­lju
članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O POREZU NA DOHODAK

Proglašavam
Zakon o izmjenama i dopunama Zakona o porezu na dohodak, koji je donio Hrvatski
sabor na sjednici 6. prosinca 2002.

Broj: 01-081-02-3855/2
Zagreb, 11. prosinca 2002.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O POREZU NA DOHODAK

Članak
1.

U
Zakonu o porezu na dohodak (»Narodne novine«, br. 127/00.) u članku 3. stavku
1. iza zareza dodaju se riječi: »umanjen za iznos plaća novozaposlenih i
nagrada učenicima za vrijeme praktičnog rada i naukovanja (članak 43.).«

Članak
2.

Članak 5. mijenja se i glasi:

»(1)
Porez na dohodak plaća se po stopi od 15% od porezne osnovice do visine umnoška
faktora 2,0 i osnovnoga osobnog odbitka, po stopi od 25% na razliku porezne
osnovice između umnoška faktora 2,0 i umnoška faktora 4,5 i osnovnoga osobnog
odbitka, po stopi od 35% na razliku porezne osnovice između umnoška faktora 4,5
i umnoška faktora 14,0 i osnovnoga osobnog odbitka te po stopi 45% na poreznu
osnovicu iznad umnoška faktora 14,0 i osnovnoga osobnog odbitka iz članka 29.
stavka 1. ovoga Zakona.

(2)
Porez na dohodak prema stavku 1. ovoga članka uvećava se za prirez porezu na
dohodak koji uvedu jedinice lokalne samouprave prema posebnim zakonima, a
umanjuje se ako jedinice lokalne samouprave propišu niži udio u porezu na
dohodak od onog koji im pripada po posebnom zakonu.«

Članak
3.

U
članku 6. stavku 1. iza riječi: »ako to nije djelatnost poreznog obveznika«
stavlja se zarez i dodaju riječi: »premije osiguranja za dokup dijela mirovine
koje uplaćuju poslodavci za svoje zaposlenike«.

U
stavku 2. dodaje se točka 2.7. koja glasi:

»2.7.
primici koje fizičke osobe ostvaruju po osnovi darovanja pravnih i fizičkih
osoba, a za zdravstvene potrebe (operativne zahvate, liječenja, nabavu lijekova
i ortopedskih pomagala), rješavanje kojih nije pokriveno osnovnim, dopunskim i
privatnim zdravstvenim osiguranjem, odnosno troškove kojih snose same fizičke
osobe.«

U
stavku 3. riječi: »osiguranja života« zamjenjuju se riječima: »životnog
osiguranja«.

Članak
4.

U
članku 7. točka 11. mijenja se i glasi:

»11.
primitke do propisanih iznosa, a po osnovi službenih putovanja fizičkih osoba
koje nisu zaposlenici ili ne obavljaju samostalnu djelatnost u neprofitnim
organizacijama uz naknadu,«.

Iza
točke 11. dodaje se nova točka 12. koja glasi:

»12.
primitke po osnovi službenih putovanja fizičkih osoba izaslanih na rad u
Republiku Hrvatsku po nalogu inozemnog poslodavca u tuzemna društva, a do
propisanih iznosa,«.

Dosadašnje
točke 12. i 13. postaju točke 13. i 14..

Članak 5.

U
članku 9. stavak 7. briše se.

Dosadašnji
stavak 8. koji postaje stavak 7. mijenja se i glasi:

»(7)
Izdacima pri utvrđivanju dohodaka tuzemnih poreznih obveznika smatraju se i
tijekom poreznog razdoblja u tuzemstvu uplaćene premije životnog osiguranja
koje imaju obilježja šted­nje, dopunskoga i privatnoga zdravstvenog osiguranja
te dobrovoljnoga mirovinskog osiguranja tuzemnim osiguravateljima, do visine
0,7 osnovnoga osobnog odbitka iz članka 29. stavka 1. ovoga Zakona.«.

Dosadašnji
stavci 9. i 10. postaju stavci 8. i 9.

Članak
6.

U
članku 10. stavku 1. na kraju rečenice briše se točka i dodaju riječi: », a i
od osiguranja«.

U
stavku 2. iza točke 4. briše se točka, stavlja zarez i dodaje točka 5. koja
glasi:

»5.
dohodak od osiguranja .«

U
stavku 3. iza točke 7. briše se točka, stavlja zarez i dodaju točke 8. i 9.
koje glase:

»8.
dohodak od kapitala koji se isplaćuje u tuzemstvu ili je ostvaren u pravnoj ili
fizičkoj osobi sa sjedištem, odnosno prebivalištem ili uobičajenim boravištem u
tuzemstvu,

9.
dohodak od osiguranja koji se isplaćuje u tuzemstvu ili je ostvaren od tuzemnog
osiguravatelja.«

Članak
7.

U
članku 12. stavku 1. točka 2. mijenja se i glasi:

»2.
mirovine posloprimaca ostvarene na temelju prijašnjih uplata obveznih doprinosa
za mirovinsko osiguranje (obvezno mirovinsko osiguranje na temelju generacijske
solidarnosti i obvezno mirovinsko osiguranje na temelju individualne
kapitaliziranje štednje) i drugi oblici dohotka iz prijašnjih odnosa po osnovi
nesamostalnog rada, bez obzira da li ih isplaćuju prijašnji poslodavci ili
druge osobe,«.

Iza
točke 2. dodaje se nova točka 3. koja glasi:

»3.
mirovine koje isplaćuju osiguravatelji na temelju prijašnjih uplata poslodavca
za dokup dijela mirovine,«.

Dosadašnje
točke 3., 4. i 5. postaju točke 4., 5. i 6.

Članak
8.

U
članku 13. stavak 1. mijenja se i glasi:

»(1)
Izdacima koji se oduzimaju od primitaka prilikom utvrđivanja dohotka od
nesamostalnog rada, smatraju se uplaćeni doprinosi za obvezna osiguranja iz
plaće.«

Stavak
3. mijenja se i glasi:

»(3)
Izdacima iz stavka 1. ovoga članka koji se mogu odbiti prilikom utvrđivanja
dohotka od nesamostalnog rada i predujma poreza po toj osnovi smatraju se i
premije osiguranja iz članka 9. stavka 8. ovoga Zakona, koje poslodavac
obustavlja i uplaćuje pri obračunu i isplati plaće.«

Članak
9.

U
članku 15. stavak 3. mijenja se i glasi:

»(3)
Djelatnost poljoprivrede i šumarstva obuhvaća koriš­te­nje prirodnih bogatstava
zemlje i prodaju, odnosno zamjenu od tih djelatnosti dobivenih proizvoda u
neprerađenom stanju. Fizičke osobe su po osnovi djelatnosti poljoprivrede i
šumarstva obveznici poreza na dohodak, ako su po toj osnovi obveznici poreza na
dodanu vrijednost prema posebnom zakonu.«

Članak 10.

U
članku 18. iza stavka 13. dodaje se stavak 14. koji glasi:

»(14)
Izdacima koji se priznaju pri utvrđivanju dohotka od samostalne djelatnosti iz
članka 15. ovoga Zakona, smatraju se i uplaćeni doprinosi za obvezna osiguranja
prema posebnim propisima.«.

Članak
11.

U
članku 26. stavku 2. na kraju rečenice briše se točka, stav­lja zarez i dodaju
riječi: »te izuzimanja fizičkih osoba koje obav­ljaju djelatnost iz članka 15.
stavka 1., 2. i 3. ovoga Zakona koja podliježe porezu na dobit«.

Članak
12.

Iza
članka 26. dodaje se podnaslov: »16.a Dohodak od osiguranja« i članak 26.a koji
glasi:

»Članak 26.a

(1)
Dohotkom od osiguranja smatraju se primici u visini uplaćenih i porezno
priznatih premija životnog i dobrovoljnoga mirovinskog osiguranja, a u slučaju
otkupa polica životnog i dobrovoljnoga mirovinskog osiguranja ili prestanka
osiguranja dohotkom se smatra iznos primitka, ako je manji od uplaćenih premija
osiguranja.

(2) Pri
utvrđivanju dohotka prema stavku 1. ovoga članka ne priznaju se izdaci, a ni
osobni odbitak poreznog obveznika.

(3)
Uplaćene premije osiguranja od kojih se utvrđuje dohodak od osiguranja iskazuju
se s valutnom klauzulom i u trenutku isplate osigurane svote preračunavaju u
kunsku protuvrijednost primjenom srednjeg tečaja Hrvatske narodne banke na dan
isplate.

(4) Poslodavci, isplatitelji
i porezni obveznici dužni su o uplaćenim porezno priznatim premijama osiguranja
i isplaćenom dohotku od osiguranja voditi i dostavljati propisane evidencije i
izvješća.«

Članak 13.

U
članku 29. stavci 1., 2., 3., 4. i 5. mijenjaju se i glase:

»(1)
Tuzemnim poreznim obveznicima se ukupan iznos ostvarenog dohotka prema članku
3. stavku 1. ovoga Zakona, umanjuje za osnovni osobni odbitak u visini 1.500,00
kuna i to za svaki mjesec poreznog razdoblja za koji se utvrđuje porez.
Tuzemnim poreznim obveznicima se kod ostvarene mirovine na temelju prijašnjih
uplata obveznih doprinosa u 1. i 2. stup mirovinskog osiguranja i na temelju
prijašnjih uplata premija osiguranja za dokup dijela mirovine na teret
poslodavca, priznaje osobni odbitak u visini ukupne mirovine ostvarene u
poreznom razdob­lju, a najviše do 2.550,00 kuna mjesečno.

(2)
Tuzemni porezni obveznici mogu odbiti i osobni odbitak:

1. 0,4
osnovnoga osobnog odbitka za uzdržavane članove uže obitelji te bivšega bračnog
druga za kojeg plaćaju alimentaciju,

2. za
uzdržavanu djecu: 0,42 osnovnoga osobnog odbitka za prvo dijete, 0,59 za drugo,
0,84 za treće, 1,17 za četvrto, 1,59 za peto, 2,09 za šesto, 2,67 za sedmo,
3,34 za osmo, 4,09 za deveto i 5,0 za deseto, a za svako daljnje dijete faktor
osnovnoga osobnog odbitka povećava se za 1,0 u odnosu na faktor osobnog odbitka
za prethodno dijete,

3. 0,25
osnovnoga osobnog odbitka za poreznog obveznika, svakog uzdržavanog člana uže
obitelji i svako dijete, ako su osobe s invaliditetom.

(3) Uzdržavanim članovima uže obitelji i uzdržavanom
dje­com iz stavka 2. ovoga članka smatraju se fizičke osobe čiji dohodak i
drugi primici koji se u smislu ovoga Zakona ne smatraju dohotkom, ne prelaze
iznos petorostrukoga osnovnoga osobnog odbitka iz stavka 1. ovoga članka, na
godišnjoj razini.

(4) Osobni odbitak poreznog obveznika utvrđuje se kao
zbroj osnovnoga osobnog odbitka prema stavku 1. i osobnog odbitka prema stavku
2. ovoga članka.

(5) Djecom u smislu stavka 2. ovoga članka smatraju
se djeca koju roditelji, staratelji, usvojitelji, poočimi i pomajke uzdržavaju.
Drugim uzdržavanim članovima uže obitelji u smislu stavka 2. ovoga članka
smatraju se roditelji poreznog obveznika i roditelji njegovoga bračnog druga te
preci i potomci u izravnoj liniji, a i bivši bračni drugovi za koje porezni
obveznik plaća alimentaciju.«

Iza stavka 8. dodaju se stavci 9., 10., 11., 12.,
13., 14. i 15. koji glase:

»(9) Tuzemnim poreznim obveznicima se osobni odbitak
iz stavka 4. ovoga članka može uvećati u poreznom razdoblju i za iznos stvarnih
troškova zdravstvenih usluga i nabavu ortopedskih pomagala u Republici
Hrvatskoj, a najviše do 12.000,00 kuna godišnje pod uvjetom da ti izdaci nisu
podmireni iz osnovnog, dopunskog ili privatnog zdravstvenog osiguranja te ako
nisu financirani iz dobivenih darovanja.

(10)
Tuzemnim poreznim obveznicima se osobni odbitak iz stavka 4. ovoga članka
uvećava i za ulaganja na ime kupnje ili gradnje stambenog prostora (stana ili
kuće) za potrebe svojega trajnog stanovanja. Osobni odbitak se uvećava i za
investicijska održavanja na postojećem stambenom prostoru poreznog obveznika
ili njegovoga bračnog druga, radi poboljšanja uvjeta stanovanja. Porezni
obveznik je za korištenje toga osobnog odbitka obvezan predočiti vjerodostojne
isprave.

(11)
Osobni odbitak iz stavka 10. ovoga članka iznosi u poreznom razdoblju do
12.000,00 kuna.

(12)
Ako porezni obveznik kupnju i gradnju stambenog prostora, odnosno investicijska
održavanja postojećega stambenog prostora financira sredstvima namjenskoga
stambenog kredita, otplata kamata po tom kreditu se pod uvjetom iz stavka 11.
ovoga članka, smatra osobnim odbitkom. U tom slučaju ne može koristiti osobni
odbitak za te namjene na temelju stvarno nastalih izdataka prema stavku 10.
ovoga članka.

(13)
Osobni odbitak tuzemnoga poreznog obveznika iz stav­ka 4. ovoga članka može se
uvećati i za iznos u visini 50% pla­ćene slobodno ugovorene najamnine za
potrebe trajnog stanovanja u stambenom prostoru najmodavca, a najviše do
12.000,00 kuna godišnje. Pravo na taj osobni odbitak porezni obveznik može
koristiti pod uvjetom da nema riješeno stambeno pitanje, a dokazuje ga vjerodostojnim
ispravama (ugovorom, dokazima o plaćanju najamnine i drugim).

(14)
Poreznim obveznicima se osobni odbitak uvećava i za darovanja dana u naravi i u
novcu doznačenom na žiroračun, a u kulturne, odgojno-obrazovne, znanstvene,
zdravstvene, humanitarne, športske i vjerske svrhe, udrugama i drugim osobama
koje te djelatnosti obavljaju u skladu s posebnim propisima, do visine 2%
primitaka za koje je u prethodnoj godini podnesena godišnja porezna prijava i
utvrđen konačni porez na dohodak. Iznimno, osobni odbitak se uvećava za
darovanja dana iznad propisane visine, pod uvjetom da su dana prema odlukama
nadležnih ministarstava o provedbi i financiranju posebnih programa i akcija,
ali ne i za redovnu djelatnost primatelja darovanja.

(15) Osobni odbitak prema stavku 9. – 14. ovoga
članka priznaje se nakon osobnog odbitka iz stavka 1. i 2. ovoga članka, a u
konačnom obračunu poreza na dohodak, na temelju podnesene godišnje porezne
prijave.«

Članak 14.

U članku 30. stavci 2. i 3. mijenjaju se i glase:

»(2) Porez na dohodak obračunava se po stopi od 15%
od godišnje porezne osnovice do visine 2,0 osnovnoga osobnog odbitka, po stopi
od 25% na razliku godišnje porezne osnovice između 2,0 i 4,5 osnovnoga osobnog
odbitka, po stopi od 35% na razliku godišnje porezne osnovice između 4,5 i 14,0
osnovnoga osobnog odbitka i po stopi 45% na iznos porezne osnovice koji prelazi
iznos 14,0 osnovnoga osobnog odbitka.

(3) Godišnji porez na dohodak utvrđuje se prema
poreznoj osnovici iz članka 3. ovoga Zakona, a od utvrđenoga godišnjeg poreza
odbijaju se iznosi plaćenog predujma poreza po svim oblicima dohotka te
utvrđuju razlike.«

Članak
15.

U
članku 31. stavku 3. točka 7. mijenja se i glasi:

»7.
dohotka od imovine, osim dohotka od imovine iz članka 23. stavka 4. ovoga
Zakona,«.

U
stavku 4. na kraju rečenice brišu se riječi: »na propisan način.« i dodaju
riječi: »a i predujam doprinosa za obvezna osiguranja iz primitaka prema stavku
3. točki 1., 2., 3. i 6. ovoga članka, a na način propisan ovim Zakonom i
posebnim propisima«.

U
stavku 5. iza riječi: »plati porez po osnovi nesamostalnog rada«, dodaju se
riječi: »ili da naknadno plati doprinose za obvezna osiguranja,«.

Stavak
6. mijenja se i glasi:

»(6)
Ako je porezni obveznik tijekom godine ostvario samo oblike dohotka iz stavka
3. ovoga članka, osim za dohodak iz stavka 3. točke 7. ovoga članka, može
podnijeti godišnju poreznu prijavu radi:

1.
ostvarivanja prava na neiskorišteni osobni odbitak ili dio osobnog odbitka iz
članka 29. i članka 40. ovoga Zakona,

2.
prava na ravnomjerno godišnje oporezivanje, odnosno godišnje izravnanje porezne
osnovice,

3.
prava na umanjenje porezne osnovice za izdatke nastale pri ostvarivanju
primitaka od samostalne djelatnosti iz članka 15. stavka 4. točke 2. ovoga
Zakona,

4. prava na povrat više plaćenih doprinosa za obvezna
osiguranja po posebnom propisu,

5. drugih prava propisanih zakonima.«

Članak 16.

 U članku 32.
stavku 1. riječi: »stavka 1. i 2.« zamjenjuju se riječima: »stavka 1., 2. i 3.«

Članak 17.

 U članku 33.
stavci 3., 4. i 5. mijenjaju se i glase:

»(3) Predujam poreza na dohodak od nesamostalnog rada
obračunava se od porezne osnovice koju čini iznos svih primitaka od
nesamostalnog rada ostvarenih tijekom jednog mjeseca, umanjen za izdatke prema
članku 13. stavku 1. i 3. ovoga Zakona koji su uplaćeni i umanjen za iznos
mjesečnoga osobnog odbitka iz članka 29. stavka 1. i 2. ovoga Zakona.

(4) Predujam poreza na dohodak od nesamostalnog rada
obračunava se po stopi od 15% od mjesečne porezne osnovice do visine 2,0
osnovnoga osobnog odbitka, a po stopi od 25% na razliku mjesečne porezne osnovice
između 2,0 i 4,5 osnovnoga osobnog odbitka, a po stopi od 35% na razliku
mjesečne porezne osnovice između 4,5 i 14,0 osnovnoga osobnog odbitka, a po
stopi od 45% na razliku mjesečne porezne osnovice iznad 14,0 osnovnoga osobnog
odbitka iz članka 29. stavka 1. ovoga Zakona.

(5) Predujam poreza na dohodak po osnovi
nesamostalnog rada koji kod isplatitelja ne traje duže od 10 dana (80 sati) i
primitak nije veći od 1.500,00 kuna mjesečno, obračunava poslodavac, od
osnovice primitka umanjenog za obvezne doprinose za socijalna osiguranja po
posebnim propisima, po stopi od 15% bez obračunavanja osobnog odbitka iz članka
29. ovoga Zakona.«

Članak 18.

 U članku 36.
dodaje se stavak 5. koji glasi:

»(5) Predujam poreza prema stavku 2. ovoga članka
obraču­nava i uplaćuje porezni obveznik, kao porez po odbitku, ako je dohodak
ostvario izravno u inozemstvu (bez posredovanja tuzemnog isplatitelja).
Inozemni dohodak se preračunava u kunsku protuvrijednost primjenom srednjeg
tečaja Hrvatske narodne banke na dan kada je dohodak ostvaren.«

Članak
19.

 U članku 37. stavci 1. i 2. mijenjaju se i
glase:

 »(1) Kod dohotka od imovine ostvarenog od
najamnine i zakupnine predujmovi poreza plaćaju se prema rješenju Porezne
uprave i to do posljednjeg dana u mjesecu za tekući mjesec. Pri utvrđivanju
predujma poreza ne uzima se u obzir osobni odbitak poreznog obveznika. Predujam
poreza na dohodak plaća porezni obveznik po postupku i na način iz članka 35.
ovoga Zakona, a po stopi od 15%. Utvrđeni predujam poreza smatra se konačnim
porezom, pa porezni obveznik za ovaj dohodak ne može podnijeti godišnju poreznu
prijavu.

 (2) Kod dohotka od imovine ostvarenog
iznajmljivanjem stanova, soba i postelja putnicima i turistima iz članka 23.
stavka 1. i 3. ovoga Zakona, predujam poreza obračunava, obustavlja i uplaćuje
isplatitelj dohotka, odnosno sam porezni obveznik (kod izravnog
iznajmljivanja), pri svakoj naplati najamnine i istodobno s naplatom, od ukupne
naknade umanjene za priznate izdatke, primjenom stope od 15%, bez prava na
osobni odbitak poreznog obveznika. Utvrđeni predujam poreza smatra se konačnim
porezom, pa porezni obveznik za ovaj dohodak ne može podnijeti godišnju poreznu
prijavu.«

U
stavku 4. riječi: »pa porezni obveznici za taj dohodak nisu obvezni« zamjenjuju
se riječima: »pa porezni obveznici za taj dohodak ne mogu«.

Stavak
5. briše se.

Članak 20.

 U članku 38.
stavak 4. briše se.

Dosadašnji stavci 5. i 6. postaju stavci 4. i 5.

Članak 21.

Iza članka 38. dodaje se podnaslov: »10. Utvrđivanje
predujma poreza na dohodak od osiguranja« i članak 38.a koji glasi:

»Članak 38.a

(1) Predujam poreza na dohodak od osiguranja obračuna­vaju,
obustavljaju i uplaćuju isplatitelji dohotka, istodobno s isplatom, kao porez
po odbitku.

(2) Predujam poreza plaća se od osnovice primitka u
visini uplaćenih porezno priznatih premija osiguranja, odnosno u visini
isplaćene svote, po stopi od 15%, bez umanjenja osnovice za osobni odbitak
poreznog obveznika.

(3) Uplaćeni predujam prema stavku 2. ovoga članka
smatra se konačnim porezom za porezno razdoblje, pa porezni obveznici za taj
dohodak nisu obvezni podnijeti godišnju poreznu prijavu.«

Članak 22.

Ispred članka 39. u podnaslovu riječi: »i članova
njihovih obitelji« brišu se.

Članak 23.

 U članku 40.
stavku 1. točki 2. riječi: »3.125,00 kuna« zamjenjuju se riječima: »3.000,00
kuna«.

U točki 2. riječi: »2.500,00 kuna« zamjenjuju se
riječima: »2.250,00 kuna«.

 Stavak 3.
mijenja se i glasi:

 »(3) Osobni
odbitak prema stavku 1. i 2. ovoga članka priznaje se u godišnjem obračunu
poreza na dohodak po podnesenoj godišnjoj poreznoj prijavi, a tijekom poreznog
razdoblja koristi se osobni odbitak iz članka 29. stavka 1. i 2. ovoga Zakona.«

Članak
24.

Članak 48. mijenja se i
glasi:

»(1) Radi pravilnog
utvrđivanja obveze poreza na dohodak i drugih poreza, Porezna uprava dužna je
tijekom godine prikupljati podatke o oporezivim primicima fizičkih osoba,
pratiti promet dobara i obavljati sve druge potrebne radnje.

(2) Porezna uprava dužna je
dohodak po osnovi nesamostalnog rada, samostalne djelatnosti, imovine i
imovinskih prava, od kapitala te od osiguranja, a i druge neoporezive primitke
i potraživanja, uspoređivati s podacima o nabavljenojnepokretnoj, pokretnoj i
drugoj imovini te drugim izdacima fizičkih osoba i njihovim obvezama tijekom
poreznog razdoblja. Usporedbu obavlja na temelju podataka s kojima raspolaže,
podataka koje priopći porezni obveznik i podataka iz drugih izvora.

(3) Ako Porezna uprava u
tijeku postupka prikupljanja podataka i njihove usporedbe iz stavka 1. i 2.
ovoga članka utvrdi da izvori za imovinu fizičkih osoba nisu dokazani, utvrdit
će po toj osnovi dohodak, kao razliku između vrijednosti imovine i dokazane
visine sredstava za njezino stjecanje.

(4) Dohodak utvrđen prema
stavku 3. ovoga članka pripisuje se ostvarenom dohotku od nesamostalnog rada,
samostalne djelatnosti, imovine i imovinskih prava, od kapitala i od
osiguranja, u poreznom razdoblju u kojemu je taj dohodak utvrđen i oporezuje
prema propisima koji važe u tom poreznom razdoblju.

(5) Za svrhe iz stavka 1. i 2. ovoga članka Porezna
uprava je obvezna ustrojiti evidencije o imovini poreznih obveznika na temelju
podataka iz svojih evidencija, evidencija tijela državne uprave i evidencija
jedinica lokalne i područne (regionalne) samouprave.«

Članak 25.

 U članku 49.
iza točke 5. dodaju se točke 6. i 7. koje glase:

 »6. oblik i sadržaj evidencija i izvješća o uplaćenim porezno
priznatim premijama životnog, dopunskog zdravstvenog i dobrovoljnog mirovinskog
osiguranja (članak 26. a stavak 4.),

 7. mogućnosti i načine korištenja osobnog odbitka za poreznog
obveznika i uzdržavane članove njegove uže obitelji (članak 29. i članak 40.
stavak 1.),«.

Dosadašnje točke 6., 7., 8.,
9., 10., 11., 12. i 13. postaju točke 8., 9., 10., 11., 12., 13., 14. i 15.

U dosadašnjoj točki 11. koja postaje točka 13. riječi
u zagradi: »i člankom 38. stavkom 1. do 5.« zamjenjuju se riječima: »člankom
38. stavkom 1. do 5. i člankom 38.a«.

Članak 26.

Ovaj Zakon stupa na snagu osmoga dana od dana objave
u »Narodnim novinama«, a primjenjuje se od 1. siječnja 2003.

Klasa: 410-01/02-01/03
Zagreb, 6. prosinca 2002.

HRVATSKI SABOR

Predsjednik
Hrvatskoga sabora **Zlatko Tomčić,** v. r.

Zakon, NN 150/2002-2440